CELEX: 62019TA0017
Language: da
Date: 2021-02-03 00:00:00
Title: Sag T-17/19: Rettens dom af 3. februar 2021 — Moi mod Palamentet (Regler for institutionerne – Parlamentet – psykisk chikane – Parlamentets formands afgørelser om, at der forelå chikane over for to akkrediterede parlamentariske assistenter, og om som sanktion at pålægge et medlem tab af retten til dagpenge i 12 dage – artikel 11 og 166 i Parlamentets forretningsorden – intern klage – Parlamentets Præsidiums afgørelse om at stadfæste sanktionen – artikel 167 i Parlamentets forretningsorden – annullationssøgsmål – søgsmålsfrist – antagelse til realitetsbehandling – ret til forsvar – ansvar uden for kontrakt)

16.8.2021   
            
            
               DA
            
            
               Den Europæiske Unions Tidende
            
            
               C 329/18
            
         
      Rettens dom af 3. februar 2021 — Moi mod Palamentet
      (Sag T-17/19) (1)
      
      (Regler for institutionerne - Parlamentet - psykisk chikane - Parlamentets formands afgørelser om, at der forelå chikane over for to akkrediterede parlamentariske assistenter, og om som sanktion at pålægge et medlem tab af retten til dagpenge i 12 dage - artikel 11 og 166 i Parlamentets forretningsorden - intern klage - Parlamentets Præsidiums afgørelse om at stadfæste sanktionen - artikel 167 i Parlamentets forretningsorden - annullationssøgsmål - søgsmålsfrist - antagelse til realitetsbehandling - ret til forsvar - ansvar uden for kontrakt)
      (2021/C 329/21)
      Processprog: italiensk
      
         Parter
      
      
         Sagsøger: Giulia Moi (Italien) (ved advokaterne M. Pisano og P. Setzu)
      
         Sagsøgt: Europa-Parlamentet (ved T. Lazian, S. Seyr og M. Windisch, som befuldmægtigede)
      
         Sagens genstand
      
      Angående dels principalt et søgsmål støttet på artikel 263 TEUF med påstand om annullation af forskellige retsakter vedtaget inden for rammerne af en procedure, der er indledt mod sagsøgeren, med henblik på konstatering af og fastsættelse af sanktion for chikane og subsidiært et søgsmål med påstand om, at det fastslås, at den sanktion, som sagsøgeren er blevet pålagt, er urimelig og/eller uforholdsmæssig, og at sanktionen erstattes med den, der er fastsat i artikel 166, litra a), i Parlamentets forretningsorden, dels et søgsmål med påstand om, at Parlamentet tilpligtes at betale sagsøgeren en erstatning, og at formanden pålægges at bekendtgøre oplysningen på Parlamentets plenarforsamling.
      
         Konklusion
      
      
                  1)
               
               
                  Europa-Parlamentets formands afgørelse af 2. oktober 2018, hvorved Giulia Mois adfærd over for to akkrediterede parlamentariske assistenter blev kvalificeret som psykisk chikane, Parlamentets formands afgørelse af 2. oktober 2018, hvorved Giulia Moi som sanktion for sin adfærd over for to af sine parlamentariske assistenter, der blev kvalificeret som psykisk chikane, mistede sine dagpenge i en periode på 12 dage og Parlamentets Præsidiums afgørelse af 12. november 2018 angående klagen indgivet af Giulia Moi den 16. oktober 2018 i henhold til artikel 167 i parlamentets forretningsorden annulleres.
               
            
                  2)
               
               
                  I øvrigt frifindes Europa-Parlamentet.
               
            
                  3)
               
               
                  Parlamentet betaler sagsomkostningerne.
               
            
         (1)  EUT C 93 af 11.3.2019.